CELEX: 62012CN0588
Language: sk
Date: 2012-12-14 00:00:00
Title: Vec C-588/12: Návrh na začatie prejudiciálneho konania, ktorý podal Arbeidshof te Antwerpen (Belgicko) 14. decembra 2012 — Lyreco Belgium NV/Sophie Rogiers

16.3.2013   
            
            
               SK
            
            
               Úradný vestník Európskej únie
            
            
               C 79/6
            
         Návrh na začatie prejudiciálneho konania, ktorý podal Arbeidshof te Antwerpen (Belgicko) 14. decembra 2012 — Lyreco Belgium NV/Sophie Rogiers
   (Vec C-588/12)
   2013/C 79/11
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Arbeidshof te Antwerpen
   
      Účastníci konania pred vnútroštátnym súdom
   
   
      Odvolateľka: Lyreco Belgium NV
   
      Odporkyňa: Sophie Rogiers
   
      Prejudiciálna otázka
   
   Bránia doložka 1 a doložka 2 bod 4 rámcovej dohody o rodičovskej dovolenke uzavretej 14. decembra 1995 medzi UNICE, CEEP a ETUC, ktorá je uvedená v prílohe smernice Rady 96/34/ES (1) z 3. júna 1996 o rámcovej dohode o rodičovskej dovolenke uzavretej medzi UNICE, CEEP a ETUC, tomu, aby sa náhrada škody za porušenie ochrany súvisiacej s čerpaním rodičovskej dovolenky, ktorá sa má zaplatiť zamestnancovi, ktorý mal so svojim zamestnávateľom uzatvorenú pracovnú zmluvu na plný pracovný úväzok na dobu neurčitú a ktorého pracovnú zmluvu zamestnávateľ bez závažného alebo dostatočného dôvodu v období zníženého rozsahu pracovného úväzku z dôvodu čerpania 20 %-nej resp. 50 %-nej rodičovskej dovolenky jednostranne vypovedal, vypočítala na základe mzdy poberanej v období tohto zníženia, pričom naopak by mal ten istý zamestnanec nárok na náhradu škody za porušenie ochrany súvisiacej s čerpaním rodičovskej dovolenky vo výške mzdy za plný pracovný úväzok, ak by rozsah svojho pracovného úväzku znížil o 100 %?
   
      (1)  Ú. v. ES L 145, s. 4; Mim. vyd. 05/002, s. 285.